Potem je kot pripadnik avtroogrskega vojnega letalstva letel nad Dnestrom, Karpati, Galicijo, Bukovino in Soško fronto ter se izkazal s pogumom in letalskim znanjem. Njegovi nadrejeni so ga označili kot "»predrzno norega«" v zraku, za kar je bil med vsemi slovenskimi piloti avstro-ogrske vojske v prvi svetovni vojni največkrat odlikovan za hrabrost. Dobil je dve veliki zlati, tri velike srebrne, dve mali srebrni in eno bronasto odlikovanje za hrabrost, Karlov križec in denarno nagrado kot najuspešnejši vojni letalec avstro-ogrskega letalstva v letu 1916.